**Constel·lacions**

| **Resum** | Són un conjunt de jocs que es basen a fer figures amb la resta de companyes, cadascú amb objectius diferents. | | |
| --- | --- | --- | --- |
| **Característiques** | □ Competitiu □ Cooperatiu □ Fer equips □ Confiança □ Coneixença  x Orientació □ Estàtic □ Tocar i parar □ Foc de camp □ De més d’un dia | | |
| **Branca** | x Colònia x Estol x Secció x Unitat x Clan x Consell x Famílies | | |
| **Durada** | 8 minuts | | |
| **Participants** | Més de 5 persones | **Espai** | Ample, pla |
| **Material** | * - | | |
| **Objectiu del joc** | Fer la figura que correspon amb les persones que has triat. | | |
| **Disposició a l’espai** | A l’inici tothom es col·loca fent una rotllana, o d’alguna forma que tothom vegi a tothom. | | |
| **Normativa** | **Òrbites**  Tothom ha de triar una altra persona en secret, sense dir qui és. Quan es digui ja, cadascú ha de donar tres voltes al voltant de la persona que ha triat. Quan ho tingui, seu a terra.  **Triangles**  Tothom ha de triar dues persones en secret, sense dir qui són. Quan es digui ja, cadascú ha d’intentar formar un triangle equilàter (3 costats iguals o 3 angles de 60º) amb les altres dues persones que ha triat. El joc s’acabarà quan tothom tingui fet, al mateix moment, el triangle.  En principi, és molt difícil que, si s’escullen aleatòriament les persones, no hi hagi cap posició on es pugui aconseguir l’objectiu.  **Amic i enemic**  Tothom ha de triar dues persones en secret, sense dir qui són. Quan ho tinguin, han de triar una que sigui l’amic i una que sigui l’enemic. Quan es digui ja, cadascú ha d’intentar formar una recta amb les altres dues persones, de forma que l’amic estigui entre l’enemic i una mateixa. El joc s’acabarà quan tothom tingui, al mateix temps, l’amic entre l’enemic i ella.  Aquest joc pot ser que no tingui solució, i que es quedin fent una espècie d’òrbites. Si es poden treballar temes de mates o físics sobre posicions d’equilibri o no. | | |
| **Perspectiva ecosocial** | - | | |
| **Variants** | * En el joc de les òrbites podem fer que guanyin en funció de l’ordre en el qual s’han assegut, però realment no cal fer-lo competitiu. | | |

****